Saanud kahekesi karu lähikonda, kokk laseb, karu kukub maha, aga ei ole surnud vaid hakkab rabelema. Kokk pöörab end ümber et teise püssi võtta - aga toapoissi pole kuskil. Kokal hirm nahas, et kui karu veel võim sees, siis tõuseb üles ja tuleb kallale. Kokk ruttab toapoisi jälgi mööda verst maad, vaatab - toapoiss kuuse otsas. Kokk teda hurjutama ja noomima. Toapoiss vastab haleda häälega: "Mis sinul viga. Aga katsu, kuidas minu püksid on verd täis." Vaesel olnud püksid pärasoolika vedelikku täis. Tema jooksnud tulise rutuga koka eest, arvates, et karu teda taga ajab.